Missatge: Companys i companyes del xat Valencià! per motius d'estudi marxaré 2 mesos d'estiu a València (juliol i agost). Mai he trepitjat València, només la conec pel que he sentit a la televisió (Camps, Rita, orxata, circuit de València, Ciutat de les Arts i les Ciències, falles, paella, moros i cristians, etc.), a les cançons de La Gossa Sorda (horta, flor del taronger, alqueria, Cabanyal, els jardins de Parterre, la Geperudeta, mascletà, Ciutat Vella, Acadèmia Valenciana de la Llengua, fartons, etc. ) i al xat (BLOC, blaverisme, Polisero, muixeranga, dolçaina, Acció Cultural del País Valencià, etc). Vaig força peix sobre València, necessito ajuda sobre: Allotjament. He trobat pisos de lloguer per sota de 500 euros. Però desconec quins són els millors i pitjors barris de la ciutat. És a dir, barris on pugui sortir de nit i tornar a casa sense cap problema, on es pugui dormir, amb facilitats de transport, especialment connexió cap al campus de la Universitat de València a Paterna. Hi ha metro, busos o tramvia cap a la universitat? També m'interessa conèixer l'habitabilitat de Paterna i Burjassot per proximitat.Feina. No sé com, però hi ha un 25% de desocupats a València. Es fàcil trobar feina a l'estiu? A l'hoteleria? No em puc registrar al SERVEF perquè no resideixo a València i tot i així només apareixen 4 llocs de treball Museus, paisatges, llocs recomanats per visitar.Locals per sortir de nit (20-30 anys).A més de paella, mengeu altra cosa? Bé, la prioritat ara mateix és tenir una radiografia dels barris de València i disposar de vies per cercar feina. Gràcies de bestreta! Nota: A la tornada no obriré cap fil per llençar merda contra els valencians perquè una nit surti i no senti parlar valencià.

Resposta: 1. Benimaclet. Està ben comunicat, a prop del centre, té moltes botiguetes, algún centre comercial i no és massa estressant. 2. De feina no en tinc n'idea, però d'aquest percentatge t'assegure ja que haurà bastant economia submergida. A veure si algú et pot ajudar respecte el tema treball... 3. Platja de Les Arenes i El Carme. Sobretot la primera ja que és estiu, i pel matí, i la segona per eixir a sopar per la nit que té molts restaurants amb encant, molt bohemi tot plegat. 4. Standby, música més alternativa. Al costat de l'antiga ubicació del Túria. 5. Mengem taronges, xufes i bunyols. La resta és complementari